Іерарх падкрэсліў, што ўвага Апостальскай Сталіцы звернута да абароны правоў усіх меншасцяў і супольнасцяў, незалежна ад расы, этнічнай ці рэлігійнай прыналежнасці, хоць лёс хрысціян на Бліжнім Усходзе непакоіць асабліва. Прадстаўнік Святога Пасаду нагадаў, што рэлігійны плюралізм – спрадвечная адметнасць рэгіёну, якая дагэтуль гарантавала бесканфліктнае існаванне побач прадстаўнікоў розных веравызнанняў. Пры гэтым менавіта хрысціянства вызначае сапраўдную ідэнтычнасць Бліжняга Усходу, якую джыхадзісты, ставячы пад небяспеку хрысціян, імкнуцца разбурыць, сказаў арцыбіскуп Галахер.